বড় চোখা

বড় চোখা (বৈজ্ঞানিক নাম: Ilisha megaloptera) (ইংরেজি: Big-eye ilisha) হচ্ছে Pristigasteridae পরিবারের Ilisha গণের একটি স্বাদুপানির মাছ।

বর্ণনা
দেহ অত্যন্ত চাপা। পৃষ্ঠদেশ প্রায় সোজা, মুখ থেকে পায়ু পর্যন্ত সুস্পষ্টভাবে উত্তল। ম্যাক্রিলা চোখের মাঝ বরাবর ঠিক নিচ পর্যন্ত প্রসারিত। একটি উজ্জল ডোরা দেহের পার্শ্ব বরাবর বিদ্যমান যা আঁইশ তুলে ফেলার পরও বুঝা যায়। পৃষ্ঠীয় এবং পুচ্ছপাখনা কমলা রঙের ও কালচে বহিঃ কিনারা যুক্ত। প্রিম্যাক্সিলা এবং ম্যাক্সিলার সম্মুখ অংশে ক্ষুদ্র ক্ষুদ্র বিন্দুর ন্যায় দাগ থাকে। এছাড়া পাখনা এবং কিছু কিছু আঁইশের কিনারা বরাবর ও বিন্দুর ন্যায় দাগ দেখা যায়। 

বিস্তৃতি
ভারত মহাসাগর (বোম্বে থেকে বঙ্গোপসাগর), জাভা সাগরে এই মাছ প্রচুর পাওয়া যায়।
স্বভাব ও আবাসস্থল
এরা সাধারণত মাছ, এসেশনস ও অ্যাম্ফিপড়স খাদ্য হিসেবে গ্রহণ করে। এরা উপকুলীয় প্রজাতি, মেঘনা নদী ও এর শাখা প্রশাখায় প্রচুর পরিমাণে পাওয়া যায়। পদ্মা নদীতে ধরা পড়ে। জোয়ার-ভাটা অঞ্চলে এই মাছ ক্রমান্বয়ে উপরের দিকে সাঁতরায়। বর্ষাকালে চাঁদপুরের নিকট নদীতে অধিক পরিমাণে ধরা পড়ে।

অর্থনেতিক গুরুত্ব
বড় চোখা মাছের অর্থনৈতিক গুরুত্ব কম। প্রধানত ‘ফাস জালের’ মাধ্যমে (gillnet) ধরা হয়। এই মাছ ধরার পর দ্রুত পচে যায় এবং বাজারে এটির তেমন দাম পাওয়া যায় না।

বাংলাদেশে বর্তমান অবস্থা এবং সংরক্ষণ
আইইউসিএন বাংলাদেশ (২০০০) এর লাল তালিকা অনুযায়ী এই প্রজাতিটি এখনও হুমকির সম্মুখীন নয়। এই মাছে অবতরণ পরিসংখ্যান তেমন পাওয়া যায় না।

বাস্তুতান্ত্রিক ভূমিকা
এই মাছটি ব্যাপকভাবে বিস্তৃত। এদের সমুদ্র, মোহনা এবং নদীতে পাওয়া যায়। এরা ময়লা আবর্জনা খেয়ে পানি দূষণ নিয়ন্ত্রণ করে।

 আরও দেখুন 
 বাংলাদেশের মাছের তালিকা
 বাংলাদেশের স্বাদুপানির মাছের তালিকা
 বাংলাদেশের সংরক্ষিত মাছের তালিকা

তথ্যসূত্র
Whitehead, P.J.P. (1985) FAO Species Catalogue. Vol. 7. Clupeoid fishes of the world (suborder Clupeioidei). An annotated and illustrated catalogue of the herrings, sardines, pilchards, sprats, shads, anchovies and wolf-herrings., Part 1-Chirocentridae, Clupeidae and Pristigasteridae. FAO Fish. Synop. 125(7/1):1-303.
Eschmeyer, W.N. (ed.) (2003) Catalog of fishes. Updated database version of March 2003., Catalog databases as made available to FishBase in March 2003.
Talwar, P.K. and A.G. Jhingran (1991) Inland fishes of India and adjacent countries. vol 1., A.A. Balkema, Rotterdam. 541 p.
Munroe, T.A., T. Wongratana and M.S. Nizinski (1999) Pristigasteridae: Ilishas, pellonas., p. 1754-1770. In K.E. Carpenter and V.H. Niem (eds.) FAO species identification guide for fishery purposes. The living marine resources of the Western Central Pacific. Vol. 3. Batoid fishes, chimaeras and bony fishes. Part 1 (Elopidae to Linophrynidae). F

বিষয়শ্রেণী:বাংলাদেশের মাছ
বিষয়শ্রেণী:ভারতের মাছ
বিষয়শ্রেণী:মিয়ানমারের মাছ
বিষয়শ্রেণী:ইন্দোনেশিয়ার মাছ
বিষয়শ্রেণী:থাইল্যান্ডের মাছ
বিষয়শ্রেণী:স্বাদু পানির মাছ
বিষয়শ্রেণী:ভারত মহাসাগরের মাছ
বিষয়শ্রেণী:বঙ্গোপসাগরের মাছ
বিষয়শ্রেণী:১৮৩৯-এ বর্ণিত মাছ